MUKESH AMBANI
ఆర్‌జియోలో రూ.30 వేల కోట్ల పెట్టుబడులు
ముంబై, జనవరి 16: భారత కుబేరుడు రిలయన్స్‌ అధినేత ముఖేష్‌ అంబానీ తన మానసపుత్రికగా ప్రారంభించిన రిలయన్స్‌ జియోపై మరింతగా పెట్టుబడులు పెడుతున్నారు. 25 బిలియన్‌ డాలర్ల కుపైగా ఇప్పటికే పెట్టుబడులు పెట్టిన అంబాని మరింతగా పెట్టుబడులు పెట్టి పోటీలేని సంస్థగా తీర్చిదిద్దే లక్ష్యంతో ఉన్నారు. తాజాగా 300 బిలియన్‌ రూపాయలు అంటే 4.4 బిలియన్‌ డాలర్లుగా చెపుతున్నారు. అంటే రూపాయల్లో 30వేల కోట్లుగా ఉంది.
ఇందుకు సంబంధించి నెట్‌వర్క్‌ సామర్ధ్యం పెంచేందుకుగాను ఈ నిధులు వినియోగిస్తామని చెపుతున్నారు. ఎక్ఛేం జిలకు సైతం ఈ నివేదికలు ఇచ్చాయి. జియో తాజా గణాంకాల ప్రకారం రోజుకు ఆరులక్షల మందికిపైగా కొత్త కస్టమర్లు వచ్చిచేరుతున్నట్లు ప్రకటించింది. నాలుగునెలల్లో 72.4 మిలియన్ల చందాదారులు ఉన్నారని జియో వివరించింది. తాజాగా రైట్స్‌ ఇష్యూద్వారా సమీకరించే నిధులు కేవలం నెట్‌వర్క్‌ పటిష్టతకు వినియోగిస్తామని వివ రించారు. ఇక ఉచిత ఆఫర్లపై దాఖలైన ఫిర్యాదు లకు ఫిబ్రవరి ఒకటవ తేదీన ట్రిబ్యునల్‌ విచారణ చేపట్టనున్నది. రిలయన్స్‌యో టెలికాం నెట్‌వర్క్‌ పరంగా చిన్నసంస్థగా కొనసాగేందుకు సుతరాము అంగీకరించడంలేదు. దేశంలోనే నంబవర్‌వన్‌గా కొనసాగే లక్ష్యంతో ఉంది. ఇందుకోసం ఎంతైనా పెట్టుబడులు పెట్టేందుకు సిద్ధం అవుతున్నది. చము రు, పెట్రోకెమికల్స్‌ నుంచి టెలికాం రంగానికి ప్రవే శించడం ద్వారా విభిన్నరంగాలకు విస్తరించాలన్న లక్ష్యం కనిపిస్తోంది. జియో ఇప్పటికే ఆరుబిలియన్‌ లకుపైబడిన తొమ్మిదిశాతం నాన్‌కుమ్యులేటివ్‌ బదాలయింపుకు వీలైన ఈక్విటీ షేర్లను పదిరూపా యల ముఖవిలువ ఉన్నవాటిని 40 రూపాయల ప్రీమియంతో ఇష్యూచేస్తోంది.
భారతి ఎయిర్‌టెల్‌ ఇతర పెద్ద సంస్థలు సైతం జియో ధాటికి 66శాతం వరకూ ట్యారిఫ్‌లను కట్‌చేశాయి. కస్టమర్లు చేజారి పోకుండా డేటా పరిమితులు కూడా పెంచాయి. అంతేకాకుండా ప్రత్యేకించిఎయిర్‌టెల్‌ జియో ఉచిత ఆఫర్‌పై టిడిశాట్‌లో అప్పీలుచేసింది. చైనా తర్వా త భారత్‌లోనే ఉన్న ఎక్కువ స్మార్ట్‌ఫోన్‌ మార్కెట్‌ ను అందిపుచ్చుకుని ప్రధాని నరేంద్రమోడీ చేపట్టిన డిజిటల్‌ ఇండియాకార్యాచరణకు సంపూర్ణ మద్దతు నిస్తున్నట్లు ప్రకటించింది. పెద్దనోట్లు రద్దుతర్వాత దేశంలో డిజిటల్‌ చెల్లింపుల వ్యవస్థలు 43శాతం పెరిగాయి. 958 మిలియన్ల లావాదేవీలు ఒక్కనెల రోజుల్లోనే జరిగినట్లు అంచనా. భారత్‌ డిజిటల్‌ ఆర్థికవ్యవస్థ లక్షకోట్ల డాలర్లకు వచ్చే మూడు, నాలుగేళ్లలో వృద్ధి చెందుతుందని టెక్నాలజీ మంత్రి రవిశంకర్‌ప్రసాద్‌ వెల్లడించారు. ప్రపంచం లోనే ఒక స్టార్టప్‌ సంస్థలో ఇంత భారీ ఎత్తున నిధులు కుమ్మరించడం ఇదే మొదటిసారి అని ఈక్విటీ స్టాక్‌బ్రోకింగ్‌ సంస్థలు పేర్కొంటున్నాయి.